2. pielikums

Ministru kabineta

2016. gada  1. marta

noteikumiem Nr. 131

**Informācija, kas jānorāda iesniegumā par bīstamajām vielām objektā**

1. Objekta īpašnieks, turētājs vai darbību veicēja organizācija, kas ir atbildīga par objektu:

1.1. nosaukums;

1.2. reģistrācijas numurs;

1.3. juridiskā adrese.

2. Objekts:

2.1. nosaukums;

2.2. atrašanās vieta:

2.2.1. pilna adrese;

2.2.2. koordinātas;

2.2.3. kadastra numurs zemes īpašumam, uz kura atrodas objekts.

3. Objekta īpašnieks vai kapitālsabiedrības (kuras īpašumā ir objekts) īpašnieki, kam pieder vismaz 5 % no kapitālsabiedrības pamatkapitāla:

3.1. ja objekta īpašnieks ir fiziska persona:

3.1.1. vārds, uzvārds un adrese vai elektroniskā pasta adrese;

3.1.2. firma un juridiskā adrese, ja fiziskā persona ir individuālais komersants;

3.2. ja zemes īpašnieks ir juridiska persona, kas nav norādīta šā pielikuma 1. punktā:

3.2.1. firmas nosaukums;

3.2.2. juridiskā adrese.

4. Zemes īpašnieks:

4.1. ja zemes īpašnieks ir fiziska persona:

4.1.1. vārds, uzvārds un adrese vai elektroniskā pasta adrese;

4.1.2. firma un juridiskā adrese, ja zemes īpašnieks ir individuālais komersants;

4.2. ja zemes īpašnieks ir juridiska persona, kas nav norādīta šā pielikuma 1. punktā:

4.2.1. firmas vai filiāles firmas nosaukums;

4.2.2. juridiskā adrese.

5. Atbildīgā persona:

5.1. ja atbildīgā persona ir fiziska persona:

5.1.1. amats;

5.1.2. vārds, uzvārds;

5.1.3. tālruņa numurs vai numuri;

5.1.4. elektroniskā pasta adrese;

5.2. ja atbildīgā persona ir juridiska persona:

5.2.1. firmas nosaukums;

5.2.2. juridiskā adrese;

5.2.3. tālruņa numurs;

5.2.4. elektroniskā pasta adrese;

5.2.5. prokūrista vai citas fiziskas personas vārds, uzvārds, kura ir pilnvarota pārstāvēt juridisko personu.

6. Ziņas par objekta pārvaldītāju, ja tā ir juridiska persona, kas nav norādīta šā pielikuma 1. punktā:

6.1. nosaukums;

6.2. reģistrācijas numurs komercreģistrā;

6.3. juridiskā adrese;

6.4. pārvaldītāja norīkotā fiziskā persona, kas pilnvarota pārstāvēt juridisko personu un ir atbildīga par objekta apsaimniekošanu un drošības nodrošināšanu:

6.4.1. amats;

6.4.2. vārds, uzvārds;

6.4.3. tālruņa numurs;

6.4.4. elektroniskā pasta adrese.

7. Informācija, kas nepieciešama, lai objektā vai visās objekta iekārtās, kas atrodas vienā teritorijā, identificētu bīstamās vielas, to klasifikāciju vai bīstamo vielu kategorijas:

7.1. bīstamo ķīmisko vielu vai maisījumu tirdzniecības nosaukumi un nosaukumi atbilstoši IUPAC nomenklatūrai;

7.2. to bīstamo ķīmisko vielu nosaukumi, kuras ir maisījuma sastāvā;

7.3. bīstamo ķīmisko vielu formulas vai struktūrformulas;

7.4. bīstamo ķīmisko vielu CAS numuri;

7.5. bīstamo ķīmisko vielu un maisījumu klasifikācija un marķējums saskaņā ar regulā Nr. 1272/2008 noteikto globāli harmonizēto sistēmu;

7.6. konkrētu bīstamo vielu daudzumi:

7.6.1. maksimāli iespējamais daudzums (atbilstoši projekta datiem);

7.6.2. vidējais daudzums (atbilstoši inventarizācijas datiem, ja objekts ir nodots ekspluatācijā);

7.7. bīstamo vielu agregātstāvokļi;

7.8. atbilstoši šo noteikumu 1. pielikumam noteiktie bīstamo vielu maksimālie daudzumi:

7.8.1. bīstamajai vielai vai bīstamo vielu grupai;

7.8.2. bīstamības kategorijai saskaņā ar regulu Nr. 1272/2008;

7.9. atbilstoši šo noteikumu 1. pielikumam noteiktie bīstamo vielu daudzuma kritēriji, novērtējot atsevišķi bīstamo vielu bīstamību veselībai, fizikālo bīstamību un bīstamību videi;

7.10. atbilstoši šo noteikumu 1. pielikumam noteiktā bīstamo vielu klātbūtne objektā vai visās objekta iekārtās, kas atrodas vienā teritorijā.

8. Apraksts par objektā vai visās objekta iekārtās vai glabātavās, kas atrodas vienā teritorijā, veicamajām vai plānotajām darbībām.

9. Visu vienā teritorijā esošo objekta iekārtu vai objekta teritorijas un tuvākās apkārtnes apraksts, norādot faktorus, kas var izraisīt vai veicināt rūpnieciskas avārijas rašanos vai padarīt smagākas tās sekas, tai skaitā:

9.1. bīstamo vielu izvietojums;

9.2. bīstamo iekārtu izvietojums;

9.3. bīstamo iekārtu reģistrācija (vieta un datums);

9.4. citi rūpnieciskās avārijas riska avoti un to izvietojums objektā;

9.5. ārējie faktori, kas var izraisīt rūpniecisku avāriju vai padarīt smagākas tās sekas, to raksturs, izvietojums, iespējamā iedarbība un domino efekti, tai skaitā informācija par blakusesošām darbības vietām, uz kurām neattiecas šie noteikumi (ja šāda informācija ir pieejama);

9.6. potenciāli apdraudētās teritorijas un to shematisks attēlojums.

Vides aizsardzības un
reģionālās attīstības ministrs Kaspars Gerhards